Sep 29,2018
మార్కెట్లోకి 75 లక్షల విలువైన బెంజ్‌ !
న్యూఢిల్లీ: విలాసవంతమైన కార్ల తయారీ సంస్థ మెర్సిడెజ్‌ బెంజ్‌ దేశీయ మార్కెట్లోకి అధునాతన ఈ-క్లాస్‌ ఆల్‌ టెర్రైన్‌ కారును తీసుకు వచ్చింది.ఈ కారు ధరను రూ.75 లక్షలుగా (ఎక్స్‌షోరూమ్‌) కంపెనీ నిర్ణయించింది. కొత్త ఈ-క్లాస్‌ కారును బెంజ్‌ సంస్థ బీఎస్‌-4 ఇంధన ప్రమాణాలతో పాటు నాలుగు సిలండర్ల డీజిల్‌ ఇంజిన్‌తో రూపొందించింది. ఈ వాహనం ఇంజిన్‌ 194 హెచ్‌పీ సామర్థ్యంతో పని చేస్తుందని సంస్థ తెలిపింది. భారత మార్కెట్లోకి అంతర్జాతీయ ప్రమాణాలతో మరిన్ని కార్లను ప్రవేశపెట్టే విధానానికి ఇక్కడ వినియోగదారుల నుంచి మంచి స్పందన లభిస్తున్నట్టుగా మెర్సిడెజ్‌ బెంజ్‌ ఎండీ, సీఈవో రోలాండ్‌ ఫోల్గర్‌ తెలిపారు. ఈ కొత్త కారు గంటకు 231 కి.మీ. స్పీడుతో దూసుకుపోగలదని. మరింత స్టోరేజీ నిమిత్తం కారులో వెనక సీట్లను మడచుకొనే వెసులు బాటు కూడా కల్పించినట్టుగా బెంజ్‌ తెలిపింది. కొత్త కారుకు కూడా మార్కెట్‌ వర్గాల నుంచి మేటి స్పందన వస్తుందని తాము భావిస్తున్నట్టుగా బెంజ్‌ తెలిపింది.
మీ స్నేహితులకు రికమెండ్ చెయ్యండి